Държавен вестник, бр. 6, 2010 г., стр. 186

СТР.  186	
Д Ъ Р Ж А В Е Н  В Е С Т Н И К 	
БРОЙ  6
СЪВЕТ ЗА ЕЛЕКТРОННИ МЕДИИ
РЕШЕНИЕ № 1 
от 7 януари 2010 г.
Съветът за електронни медии на свое заседание, 
проведено на 7 януари 2010 г., обсъди въпроса за 
обявяване на процедура за издаване на лицензии 
за телевизионна дейност за национални програми, 
които могат да бъдат разпространявани чрез елек­
тронна съобщителна мрежа за наземно цифрово 
радиоразпръскване.
За да се произнесе, Съветът взе предвид следното:
Министерският съвет прие План за въвеждане 
на наземно радиоразпръскване (DVB-T) в Република 
България (плана). Съгласно плана преминаването от 
аналогово към цифрово разпространение на телеви­
зионни програми преминава през две фази. Първата 
фаза включва изграждане на една национална мрежа 
и четири регионални – за градовете София, Варна, 
Бургас и Пловдив.
Създаването на програми, предназначени за раз­
пространение чрез електронна съобщителна мрежа 
за наземно цифрово радиоразпръскване, се осъщест­
вява въз основа на лицензия, издадена от Съвета за 
електронни медии по реда на глава шеста, раздел 
ІІа от Закона за радиото и телевизията. Лицензи­
ята дава право програмите да се разпространяват 
от предприятие, на което е издадено разрешение 
от Комисията за регулиране на съобщенията за 
ползване на индивидуално определен ограничен 
ресурс – радиочестотен спектър, за осъществяване 
на електронни съобщения чрез мрежи за наземно 
цифрово радиоразпръскване на териториалния обхват, 
посочен в разрешението.
Предвид издаденото от КРС разрешение за изграж­
дане на национална мрежа в изпълнение на първия 
етап от плана Съветът реши по своя инициатива да 
открие процедурa за издаване на лицензии за теле­
визионна дейност с национален териториален обхват.
Кандидатите за лицензия могат да бъдат както 
лицензирани и регистрирани оператори, вписани в 
публичния регистър на СЕМ, така и лица, които не 
са вписани в регистъра и отговарят на изискванията 
на Закона за радиото и телевизията.
Съгласно разпоредбите на чл. 116е, ал. 2 ЗРТ 
решението подлежи на публикуване в страницата 
на Съвета в интернет.
Предвид горното и на основание чл. 32, ал. 1, т. 18 
във връзка с чл. 116е, ал. 1 и 2 от Закона за радиото 
и телевизията Съветът за електронни медии реши:
Открива по своя инициатива и обявява процедура 
за издаване на лицензии за телевизионна дейност 
за създаване на програми с национален обхват, 
предназначени за разпространение чрез електронна 
съобщителна мрежа за наземно цифрово радиораз­
пръскване.
Кандидатите за издаване на лицензии следва да 
подадат: 
1. заявление (по образец);
2. доказателства за възможности за създаване на 
качествена собствена продукция;
3. проект на бизнес план за осъществяване на 
дейността;
4. документите по чл. 111 ЗРТ (за кандидатите, 
които не са вписани в регистъра по чл. 125б ЗРТ);
5. такса за проверка на редовността на доку­
ментите.
Срок за подаване на документите: до 16,30 ч. на 
25 февруари 2010 г.
Място за подаване на документите: София, бул. 
Шипченски проход 69, ет. 5, деловодство. Документи, 
подадени по поща, не се приемат.
Заявлението за участие (по образец) и методи­
ческите указания за попълване на документите за 
участие в процедура за издаване на лицензии за те­
левизионна дейност за национални програми, които 
могат да бъдат разпространявани чрез електронна 
съобщителна мрежа за наземно цифрово радиораз­
пръскване, са публикувани на електронната страница 
на Съвета: www.cem.bg.
И.д. председател: Мая Вапцарова
256
ОБЩИНА СТАРА ЗАГОРА
РЕШЕНИЕ № 701
от 22 декември 2009 г.
На основание чл. 21, ал. 1, т. 8 ЗМСМА, чл. 3, 
ал. 3, т. 2 във връзка с чл. 1, ал. 2, т. 3 ЗПСК и 
чл. 5 от Наредбата за търговете и конкурсите Об­
щинският съвет –гр. Стара Загора, реши:
1. Одобрява извършените до този момент дейст­
вия на Общинската агенция за приватизация, вклю­
чително проведения маркетинг с цел привличане на 
инвеститорски интерес към обекта за приватизация.
2. Открива процедура за приватизация по реда на 
ЗПСК на общински нежилищен имот за стопански 
цели, съставляващ УПИ VIII за физкултурен терен 
в кв. 17, с. Ракитница, община Стара Загора, с площ 
24 258 кв. м заедно с построената в него масивна 
сграда на два етажа: първи етаж – 77,52 кв. м, 
състоящ се от 3 помещения със санитарен възел, 
втори етаж – 115,98 кв. м, състоящ се от едно по­
мещение, и външно стълбище – 15,18 кв. м.
3. Определя метод на продажба – публичен търг 
с явно наддаване.
4. Утвърждава начална тръжна цена за продажба 
в размер 161 550 лв. (без ДДС).
5. Определя стъпка за наддаване в размер 
10 000 лв.
6. Утвърждава депозит в размер 20 000 лв., 
преведени по IBAN сметка: BG 45 BPBI 7935 3375 
755 401; BIC код: BPBIBGSF на „Юробанк И Еф 
Джи България“ – АД, клон Стара Загора, в срок 
до 17.ІІ.2010 г. (17.ІІІ.2010 г.).
7. Утвърждава начин на плащане – с парични 
платежни средства на достигнатата тръжна цена, 
намалена с внесения депозит, по IBAN сметка: 
BG 79 BPBI 7935 3275 755 452; BIC код: BPBIBGSF 
на „Юробанк И Еф Джи България“ – АД, клон 
Стара Загора. 
8. Тръжната документация за обекта се закупува 
в стая № 614 на община Стара Загора срещу платени 
в брой 300 лв. (без ДДС) на касата в Информаци­
онния център във фоайето на общината в срок до 
16.ІІ.2010 г. (16.ІІІ.2010 г.).
9. Срок за оглед на обекта – до 17 ч. на 16.ІІ.2010 г. 
(16.ІІІ.2010 г.).
10. Срок за подаване на предложенията за 
участие – 10 ч. на 18.ІІ.2010 г. (18.ІІІ.2010 г.) в зала 
„Фоайе“ на Община Стара Загора.
11. Ден и час на търга – 18.ІІ.2010 г. (18.ІІІ.2010 г.) 
от 10 ч. в зала „Фоайе“ на община Стара Загора.